Chindeya (ku Chingezi: Planet) kana zvindeya, muzvidzidzo zvinoti: taranyika; jekanyika; fundoyetsimba, izita rinomirira mitumbi inopoterera zuva. Nyeredzi imwe neimwe ine boterero rainofamba mariri ichipoterera zuva. Zvindeya zvinosanganisira mitumbi inoti: Nyamatsatse (Mercurius); Hweva (Venus); Rinopasi (earth); Murongazuva (Mars); Vhenekeratsvimborume (Jupiter); Chiremera (Saturnus); Yuranisi (Uranus) neNeputoni (Neptunus). Idzi ndizvo zvindeya zvine maboterekwa anopoterera zuva ratinoona rinobuda nokunyura panyika yatigere. Kubatanidzwa kwezvindeya idzi pamwe nezuva kunodanwa muChishona kunzi Mutandiro weMushana (kana 'solar sytem' muChingezi) iro shoko rokuti mushana richimirira zuva ratinozambira panyika. Mutumbi wePwuto (pluto) waimboshevedzerwa kunzi chindeya asi zvakazoshandurwa neKubatana kwePasirose kweZvechadenga (IAU; International Astronomical Union). Iye zvino Pwuto yakushevedzerwa kunzi nyeredzi diki (kana chindeya chidiki; dwarf planet). Zvindeya (Planets; revolving object) kana chindeya izita rino mirira mitumbi dzemuchadenga dzino poterera Zuva. Zvindeya zvinodanwa nemazita akasiyana seNyeredzi (stars), kana Zvichadenga (objects or things of the sky/heaven).